אני מהנדס תעשייתי.
מטרתי בחיים היתה לייצר
עוד ועוד מוצרים
בזמן ובמשאבים מועטים ככל האפשר.
כשעבדתי ב"טויוטה",
כל שידעתי היה לייצר מכוניות
עד שפגשתי את ד"ר אקירה מיאוואקי,
שהגיע לנטוע יער במפעל שלנו
כדי לנטרל את פליטת הפחמן שם.
הוקסמתי כל-כך,
עד שהחלטתי ללמוד את השיטה הזו
והצטרפתי לצוותו כמתנדב.
תוך זמן קצר התחלתי להקים יער
בחצר האחורית של ביתי,
וכך הוא נראה כעבור 3 שנים.
היערות האלה,
בהשוואה למטע הרגיל,
גדלים פי 10 יותר מהר,
הם עבותים פי 30,
והמגוון הביולוגי שלהם גדול פי 100.
בתוך שנתיים מאז שהיער הזה צומח בחצר האחורית שלנו,
יכולתי להבחין שמי-התהום
אינם מתייבשים בקיץ,
מספר מיני הציפורים שזיהיתי באזור הזה
הוכפל.
איכות האוויר השתפרה,
והתחלנו לאסוף פרי עונתי
שגדל ללא שום מאמץ
ממש בחצר האחורית של ביתנו.
רציתי להקים עוד יערות כאלה.
התוצאות כל-כך ריגשו אותי,
שרציתי ליצור יערות אלה
באותו תחכום בו אנו מייצרים מכוניות,
כותבים תוכנה או עסוקים בכל עסק מצוי,
לכן הקמתי חברה
שמספקת את כל השירותים
עבור יצירה של יערות טבעיים ומקומיים אלה.
אבל כדי להפוך את הייעור לעסק רגיל,
או לתעשיה, היה עלינו לתקנן
את תהליך הקמת היער.
אז השתמשנו בביצועי מערכת הייצור של "טויוטה",
הידועה באיכותה וביעילותה
והקבלנו אותם לתהליך הקמת היער.
לדוגמה, לב הטי-פי-אס,
מערכת הייצור של "טויוטה", טמון ב"הייג'ונקה",
כלומר הייצור
של דגמי מכוניות שונים
בקו-הרכבה יחיד.
החלפנו את המכוניות בעצים,
וכך אנו יכולים היום ליצור יערות מרובי רבדים,
יערות אלה מנצלים 100% מהחלל האנכי.
הם כה דחוסים,
עד שאי-אפשר לעבור בתוכם.
לדוגמה, אנו יכולים ליצור יער בן 300 עצים
באזור שכל גודלו הוא מרחב החנייה של 6 מכוניות.
כדי לצמצם את העלות ואת טביעת הפחמן שלנו,
התחלנו לנצל ביו-מסה מקומית,
בתור חומרי שיפור קרקע ודישון.
לדוגמה, קליפות אגוזי קוקוס שטוחנים במכונה
ומערבבים עם קש אורז,
אבקת קליפות אורז מעורבת בזבל אורגני,
מוכנסים בסופו של דבר לאדמה
שעליה יינטע היער שלנו.
לאחר הנטיעה, אנו משתמשים בעשב או בקש אורז
כדי לכסות את האדמה
כך שכל המים ינוצלו להשקייה
ולא יתאדו בחזרה לאטמוספרה.
בעזרת האלתורים הפשוטים האלה
אנו מסוגלים כיום להקים יער
בעלות של "אייפון".
היום אנו מקימים יערות בבתים,
בבתי-ספר, אפילו במפעלים, יחד עם החברות.
אבל זה לא מספיק.
יש מספר עצום של אנשים
שרוצים לקחת את העניינים לידיהם.
אז אנו מאפשרים לזה לקרות.
היום אנו עובדים על תשתית אינטרנטית
שבעזרתה נפיץ את המתודולוגיה שלנו
כקוד פתוח
כך שכל אדם ואדם
יוכל להקים יער משלו
ללא נוכחותנו הפיזית,
בעזרת המתודולוגיה שלנו.
בלחיצת כפתור,
הם יוכלו להכיר את כל המינים המקומיים
של האזור שלהם.
ע"י התקנת חיישן קטן באתר,
נוכל לבצע מרחוק בדיקת קרקע,
ולפיה נוכל לתת הוראות שלב-אחר-שלב
כדי ליצור יער בשליטה מרחוק.
אנו גם יכולים לנטר את צמיחת היער
מבלי להימצא באתר.
למתודולוגיה הזו, כך אני מאמין,
יש פוטנציאל.
הודות לשיתוף נוכל להחזיר את היערות המקומיים שלנו.
כשתחזרו הביתה,
אם תראו חלקת אדמה חשופה,
זיכרו בבקשה שהיא יכולה להיות יער.
תודה רבה לכם. תודה.
[מחיאות כפיים]